**CRIKVENIČKI OSNOVCI NA SMOTRI RADOSTI**

**CRIKVENICA** **Učenici crikveničkih osnovnih škola** Vladimira Nazora **i Zvonka Cara sudjelovali su na 16. smotri Radost, igre i stvaralaštvo** djece, što je u organizaciji Društva Naša djeca Hrvatske održana u Puli. Među brojnim ekipama nastupali su i Crikveničani te svojim plesom oduševili publiku. Prva je nastupila grupa pod vodstvom Mirjane Vičević, Alenke Juretić i Jele Sobol na temu »Mi smo djeca vesela«, koja je izvela dječje igre Grobnišćine, što je popraćeno velikim pljeskom. Nakon brojnih scenskih igara, recitacija, pjevača, hip-hopera, baleta i sličnog, **nastupile su crikveničke mlade plesačice i plesači, odjeveni u crno-bijele frakove i cilindre na glazbu iz crtanih filmova, pod vodstvom Marijane Marić Tonković, što je publika popratila burnim pljeskom, da bi nakon brzog presvlačenja kostima, na sceni su ponovo zablistale crikveničke latino-plesačice i plesači, koji su plesali na glazbu iz opere Carmen** – doznajemo od Slavice Car iz DND-a. (M. K. Z.)